****REPUBLIKA E KOSOVËS**

REPUBLIC OF KOSOVO / REPUBLIKA KOSOVA

**KOMUNA E SHTIMES**

MUNICIPALITY OF SHTIME/ OPSTINA STIMLJE

**Zyra e Kryetarit të Komunës**

/Kancelarija presednika opstine/mayor’s office

Zyra për Informim/ Information Office/ Kancelarija za Informisanje

|  |  |
| --- | --- |
| Data/Datum/Date: | 28. 6. 2024 |
| Nr./Br./No |  |
| Për/Za/To: | Kuvendin e Komunës së Shtimes |
| Përmes/Preko/Through: | z. Qemajl Aliu, kryetar i Komunës së Shtimes |
| Nga/Od/From: | Vlora Hyseni, kordinatore e Këshillit Komunal për Siguri në Bashkësi |
| Lënda/Predmet/Subject: | Raporti i punës së Këshillit Komunal për Siguri në Bashkësi për gjashtëmujorin e parë të vitit 2024 |

Me vendim të Kryetarit të Komunës së Shtimes z. Qemajl Aliut për themelimin e KKSB në Shtime me nr: prot. 02/65 dt: 7.02.2024 më dt: 23.02.2024 është caktuar mbledhja e parë e KKSB.

1. Takimi i parë i KKSB-së për vitin 2024, është mbajtur më 23.02.2024, të cilën e ka udhëhequr nënkryetari i Komunës së Shtimes, Faruk Beqa, me këto pika të rendit të ditës:
2. Shqyrtimi i Ekstrakt-Procesverbalit nga mbledhja e mbajtur më 12 dhjetor 2023;
3. Informatë për çështje të sigurisë në komunën e Shtimes nga Policia e Kosovës;
4. Informatë nga Njësia Profesionale për Zjarrfikje dhe Shpëtim në Shtime;
5. Të ndryshme.

Në këtë mbledhje fillimisht është konstatuar lista e pjesëmarrjes në mbledhje të anëtarëve të KKSB.

Sipas rendit të ditës, për çështjen e sigurisë në komunen tonë ka raportuar komandanti i Stacionit Policor në Shtime Haxhi Behluli, i cili njoftoi për sfidat dhe të arriturat e këtij stacioni gjatë vitit 2023.

Nga ky takim janë nxjerrë këto rekomandime:

1. Planifikimi i vendosjes së kamerave në vende të caktuara nëpër qytet,
2. Të bëhet një plan për sigurinë nëpër shkollat e komunës tonë,
3. Një koordinim më i mirë i institucioneve të sigurisë në parandalimin e dukurive negative në shoqëri.
4. Mbledhja e dytë e KKSB, është mbajtur më 25.04.2024, e kryesuar nga nënkryetari i Komunës së Shtimes, Faruk Beqa, ku janë diskutuar tema të ndryshme që prekin sigurinë e qytetarëve, për të cilën temë raportoi Komandanti i Stacionit Policor në Shtime, Haxhi Behluli, sipas të cilit gjendja në komunën tonë është mjaft stabile dhe pa ndonjë rast të cenimit të rëndë të rendit dhe qetësis publike.

Ndërsa, Albulena Emini inspektore në Komunën e Shtimes dha informatë të pergjithëshme sa u takon shqetësimeve të qytetarëve, e që kohëve të fundit është problemi me mbeturinat, pasi që

Kompania Regjionale e Mbeturinave “Pastërtia” nuk është duke operuar në terren për shkak të grevës së punonjësve të kësaj kompanie.

Pika të rendit të ditës nga ky takim ishin:

1. Shqyrtimi i Ekstrakt-Procesverbalit nga mbledhja e mbajtur më 23 shkurt 2024,
2. Informatë për çështje të sigurisë në komunën e Shtimes nga Policia e Kosovës,
3. Informatë nga Njësia Profesionale për Zjarrfikje dhe Shpëtim në Shtime,
4. Informatë nga Drejtoria për Shërbime Publike,
5. Të ndryshme.

Rekomandimet nga ky takim ishin:

1. Të vetëdijësohen qytetarët për dhënie të informacioneve për parandalimin e dukurive negative,
2. Të bëhet presion në nivel regjional për çështjen e mbledhjes së mbeturinave,
3. Të inspektohet cilësia e punimeve nëpër shkolla,
4. Të merren masa ndaj bizneseve që shesin produkte me afat të skaduar.
5. Duke ju referuar Planit të Punës për vitin 2024, mbledhja e tretë e KKSB-së, është mbajtur më 26.06.2024, e kryesuar nga nënkryetari i Komunës së Shtimes, Faruk Beqa dhe kishte këto pika të rendit të ditës:
6. Shqyrtimi i Ekstrakt-Procesverbalit nga mbledhja e mbajtur më 25 prill 2024;
7. Informatë për çështje të sigurisë në komunën e Shtimes nga Policia e Kosovës;
8. Informatë nga Njësia Profesionale për Zjarrfikje dhe Shpëtim në Shtime;
9. Informatë nga Drejtoria e Arsimit;
10. Të ndryshme.

Për situatën e sigurisë, ndërmjet dy takimeve ka raportuar komandanti i Stacionit Policor të Shtimes, Haxhi Behluli, i cili ka prezantuar ngjarjet që kanë ndodhur gjatë kësaj periudhe.

Në këtë takim gjithashtu nga komandanti i Njësisë Profesionale për Zjarrfikje dhe Shpëtim në Shtime Bajram Gashi, është diskutuar rreth përgatitjeve dhe ngritjes së gatishmërisë gjatë sezonit të verës për shkak të ngritjes së temperaturave.

Ndërsa Lulzim Sahiti, shef i Drejtorisë së Arsimit të Shtime, para antarëve të KKSB-së, ka dhanë informatë për punën e Drejtorisë së Arsimit për gjashtëmujorin e parë të 2024.

Rekomandimet e nxjerra nga kjo mbledhje ishin:

1. Të sigurohen vendparkingje për vetura nga Drejtoria e Shërbimeve Publike,
2. Të rritet gatishmëria për sfidat që mund ti kemi gjatë sezonit veror lidhur me zjarret,
3. Të merren në konsideratë rekomandimet e nivelit qendror për të punuar në preventivë për të ju shmangur pasojave që mund të ndodhin në rast të ndonjë fatkeqësie natyrore.

Të gjitha këto tema janë paraparë edhe me Planin e Punës së KKSB-së për vitin 2024, por që është diskutuar edhe për tema të aktualitetit e që ndërlidhen me çështjen e sigurisë.

Dy procesverbalet e mbledhjeve nga tri që janë mbajtur si dhe materialet të tjera sa i përket këtij këshilli janë të publikuara në webfaqen e komunës.

Në këto takime ishte edhe përfaqësuesi i OSBE-së.